



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 12 aprilie 2016
                     Nr. Plx. 125/2016


A V I Z 

referitor la propunerea legislativă pentru modificarea Legii nr.500 din 2002 privind finanţele publice
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru modificarea Legii nr.500 din 2002 privind finanţele publice, trimisă cu adresa nr. Plx. 125 din 4 aprilie 2016, înregistrată la comisie cu nr.4c-11/464 din 5 aprilie 2016.

Senatul, în calitate de primă Cameră sesizată, a respins propunerea legislativă în şedinţa din 29 martie 2016.
Conform dispoziţiilor art.75 alin.(1) și (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă are ca obiect de reglementare modificarea art.52 alin.(10) din Legea nr.500/2002, în sensul extinderii perioadei de timp în care trebuie justificate sumele din fonduri publice reprezentând plăţi în avans. 
În şedinţa din data de 12 aprilie 2016, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.1323 din 16 decembrie 2015.
Guvernul nu susține adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative, cu recomandarea pentru comisia sesizată în fond de a examina efectele pe care le-ar produce adoptarea inițiativei, prorogarea termenului conducând la depășirea exercițiului bugetar, cu influențe asupra deficitului bugetar determinate de sumele care trebuie să fie recuperate. 

În raport de obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,                          
                                SECRETAR,

      Bogdan Liviu CIUCĂ



    Sorin Constantin STRAGEA
Consilier parlamentar, Andreea Sârbu
PAGE  

